
Linnavara tasuta kasutusse andmine
1. Asjaolud ja menetluse käik
Narva Pühapäevakool esitas taotluse Narva Pähklimäe Gümnaasiumi võimla tasuta kasutusse andmisest 2011/2012 õppeaastaks. Koolivõimla kasutamise eesmärk on Narva katedraali pühapäevakooli kehalise kasvatuse õppetundide korraldamine.
Narva Pähklimäe Gümnaasiumi juhatus toetas 02.11.2011 kirjaga nr 1.1-9/147 antud taotlust.

2. Õiguslikud alused
Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab valla- või linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 17.03.2005.a määrusega nr 14/52 vastuvõetud „Linnavara kasutusse andmise korra” punktidele 7.2, 7.2.3 linnavalitsuse korraldusega võib linnavara kasutusse anda tasuta tähtajaga kuni viis aastat mittetulundusühingutele.
3. Otsus

Anda Narva Pähklimäe Gümnaasiumi võimla tasuta kasutusse 2011/2012 õppeaastaks MTÜ-le Narva Pühapäevakool (registrikood 80289546) Narva Pähklimäe Gümnaasiumi juhtkonnaga kooskõlastatud ajakava alusel.
4. Rakendussätted
4.1 Käesolev korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

